जौलीग्रांट स्थित विद्यालय परिसर में दसवें वार्षिकोत्सव का शुभारंभ मुख्य अतिथि सीबीएसई के क्षेत्रीय अधिकारी रणबीर सिंह ने किया। उन्होंने कहा कि संस्कारों से ही समाज को उचित दिशा प्रदान की जा सकती है। सांस्कृतिक प्रस्तुतियों में बच्चों ने जगन्नाथ यात्रा, राम भरत मिलाप व संस्कारों का महत्व पर नुक्कड़ नाटकों की प्रस्तुति दी। आपसी भाईचारा बढ़ाने के लिए सोशल नेटवर्किंग के इस्तेमाल का चित्रण किया।